بھارت میں ذات پات

بھارت میں ذات پات کا نظام ذات کے نسلی جغرافیہ کے مثالی نمونے پر ہے۔ اس کی اصل قدیم ہندوستان ہے، قرون وسطی، ابتدائی جدید اور جدید بھارت، خاص طور پر مغل سلطنت اور برطانوی راج میں مختلف حکمرانوں نے اس کو یکسر تبدیل کر دیا ہے۔ یہ آج بھارت میں تعلیم اور نوکری کے کوٹے کی بنیاد ہے۔ یہ دو مختلف تصورات پر مشتمل ہے، ایک ورنہ اور جاتی جن کو اس نظام کی مختلف سطحوں کے طور پر لیا جا سکتا ہے۔

جس صورت میں ذات کا نظام آج ہے، اس کے بارے خیال ہے کہ یہ مغلیہ سلطنت کے خاتمے اور برطانوی سامراج کی آمد کے دوران میں نمو پایا۔ بھارتی آئین میں ذات پات کی بنیاد پر تفریق پر پابندی ہے۔ تاریخی لحاظ سے ہونے والی ناانصافیوں کے ازالے کے لیے شیڈیول ذاتوں اور قبائل کے لیے 1950ء میں حکومتی نوکریوں اور تعلیمی اداروں میں داخلوں مکے لیے کوٹے کو متعارف کرایا گیا۔ سنہ 1989ء میں دیگر پسماندہ طبقات کو بھی اس کوٹے میں شامل کر دیا گیا تا کہ اونچی ذاتوں کے مقابلے میں ان کی پسماندگی کو ختم کی جا سکے۔

جدید بھارت میں سیکولر تعلیم کے فروغ اور شہری زندگی میں ترقی کے باعث ذات پات کے اثر میں کسی حد تک کمی واقع ہوئی ہے۔ اس میں شہروں میں رہنے والی آبادی خاص طور پر قابلِ ذکر ہے کیوںکہ شہروں میں مختلف ذاتوں سے تعلق رکھنے والے ہندو ساتھ ساتھ رہتے ہیں اور ایک ذات کے نوجوانوں کی دوسرے ذات میں شادیاں عام ہیں۔ کئی جنوبی ریاستوں اور بہار میں سماجی اصلاح کی تحریکوں کے اثر میں ذات پات کی نشان دہی کرنے والے ناموں کا استعمال بند کر دیا ہے۔

ثقافت عامہ میں 
ملک راج آنند نے اپنے مشہور اور پہلے ناول ان ٹچ ایبل (1935ء) میں اچُھوت پن کو موضوع بنایا۔ ہندی فلم اچھوت کنینیا جس میں اشوک کمار اور دیوکا رانی نے اداکاری کی، اس موضوع پر پہلی اصلاح پسند فلم تھی۔

مزید دیکھیے 
 ذات پات
 پستان ٹیکس

ملاحظات

حوالہ جات

بیرونی روابط 

 Hidden Apartheid Caste Discrimination against India's "Untouchables"
 The International Dalit Solidarity Network: Dalits in India

بھارتی ذات کا نظام
کامنز زمرہ جس کا ربط ویکی ڈیٹا پر ہے
بھارت میں معاشرتی طبقات
چھوٹے پیغام خانوں کا استعمال کرنے والے مضامین
Short description is different from Wikidata